**Všeobecne záväzné nariadenie obce Budmerice č. 1/2013**

**o miestnej dani z nehnuteľností**

Obec Budmerice, Obecné zastupiteľstvo v Budmericiach, v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Budmerice

**Časť I.**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani za nehnuteľnosti sú ustanovené v § 4 a nasl. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1. Obec Budmerice ako správca dane (ďalej len „správca dane“) zavádza s účinnosťou od 01.01.2013 miestnu daň z nehnuteľností.
2. Predmetom tohto všeobecne záväzného nariadenia je určenie náležitosti miestnej dani z nehnuteľností v zmysle príslušných ustanovení zákona č. 582/2004 Z.z..

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**Časť II.**

**Daň z pozemkov**

**§ 4**

**Hodnoty pozemkov**

Hodnota pozemkov v obci Budmerice je stanovená zákonom č. 582/2004 Z.z. v znení zákona č. 460/2011 Z.z. v prílohe č. 1 a v prílohe č. 2:

- orná pôda: 0,54 € za 1m2

- trvalé trávne porasty: 0,14 € za 1m2

- záhrady, zastavané plochya nádvoria a ostatné plochy: 1,85 € za 1m2

- stavebné pozemky: 18,58 € za 1m2.

**§ 5**

**Sadzba dane**

1. Správca dane určuje pre pozemky na území obce Budmerice ročnú sadzbu dane z pozemkov nasledovne:
2. orná pôda, chmeľnice, vinice, ovocné sady, trvalé trávnaté porasty **0,50%**
3. záhrady **0,80%**
4. zastavané plochy a nádvoria, ostatné plochy **1,25%**
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,80%**
6. stavebné pozemky **0,60%.**

**Časť III.**

**Daň zo stavieb**

**§ 6**

**Sadzba dane**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:
2. **0,16**EUR za stavby na bývanie a drobné stavby, ktoré majú doplnkovú funkciu pre hlavnú stavbu
3. **0,19**EUR za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
4. **0,46**EUR za stavby rekreačných a záhradkárskych chát a domčekov na individuálnu rekreáciu
5. **0,53**EUR za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov
6. **0,66**EUR za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
7. **1,65**EUR za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
8. **0,49**EUR za ostatné stavby neuvedené v písmenách a) až g).
9. Správca dane určuje pri viacpodlažných stavbách pre všetky druhy stavieb príplatok za podlažie **0,04**EUR za každé ďalšie podlažie okrem prvého nadzemného podlažia

**Časť IV.**

**Daň z bytov**

**§ 7**

**Sadzba dane**

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne:

1. **0,16**EUR – byty a nebytové priestory v bytových domoch.

**Časť V.**

**Spoločné, zrušovacie a záverečné ustanovenia**

**§ 8**

**Oslobodenie od dane a zníženie dane z nehnuteľností**

1. Správca dane od dane z pozemkov oslobodzuje:
2. pozemky, na ktorých sú cintoríny
3. pozemky verejne prístupných parkov, priestorov a športovísk
4. pozemky užívané školami a školskými zariadeniami
5. Správca dane poskytuje zníženie dane z pozemkov, stavieb a bytov na základe predložených dokladov preukazujúcich dôvod zníženia vo výške:
6. 50% z daňovej povinnosti na pozemky, stavby a byty, ktorých vlastníkmi sú občania, ktorí v predchádzajúcom kalendárnom roku boli poberateľmi dávky v hmotnej núdzi po dobu najmenej 6 mesiacov a túto skutočnosť preukážu potvrdením
7. 50% z daňovej povinnosti na pozemky, stavby a byty, ktorých vlastníkmi sú občania nad 65 rokov / ak vek 65 rokov dovŕšil do 31.12. predchádzajúceho roka / žijúci osamelo, ak pozemky slúžia výhradne na ich osobnú potrebu
8. 50% z daňovej povinnosti na pozemky, stavby a byty, ktorých vlastníkmi sú občania, ktorí sú držiteľmi preukazu ŤZP, ak pozemky slúžia výhradne na ich osobnú potrebu. Ak je nehnuteľnosť v bezpodielovom spoluvlastníctve manželov a manželia žijú v spoločnej domácnosti, vzťahuje sa zníženie aj na druhého z manželov, ak si tento podáva daňové priznanie.

**§ 9**

**Zrušovacie ustanovenia**

Týmto VZN sa zrušuje Všeobecne záväzné nariadenie Obce Budmerice č. 22/2009.

**§ 10**

**Záverečné ustanovenia**

Obecné zastupiteľstvo v Budmericiach sa uznieslo na vydaní tohto VZN na svojom zasadnutí dňa 13.12.2012 uznesením č.: 14/3/2012 a toto VZN nadobúda účinnosť dňom 01.01.2013.

Jozef Savkuliak

starosta obce

Vyvesené dňa: 15.12.2012

Zvesené dňa: